เชื่อเรื่องโชคชะตาและพรหมลิขิตไหม?
ความรักต้องการความใส่ใจ แต่เหนืออื่นใดยังต้องการความเข้าใจและการให้อภัยกันด้วย สำหรับใครที่มีความรักอยู่แล้ว ก็ขอแสดงความยินดีด้วยที่ท่าน ขายออกซะที เอ้ยแหมแค่แซวเล่น เพราะรู้หรอกน่าว่าคนที่ยังเป็นโสด ก็ไม่ได้หมายความว่า ขายไม่ออกซะหน่อย,ซึ่งหากพูดถึงความรักนี่ก็แปลก เพราะคนโสดบางท่านเมื่อถึงเวลาที่เหมาะสม เดี๋ยวก็มีคนที่คู่ควรเข้ามาจีบและชวนกันเป็นแฟนเองแหละ ดังนั้นบางคนจึงไม่ต้องขวนขวายอะไรให้มาก เมื่อถึงเวลาที่มีใครใจตรงกับคุณ เดี๋ยวเค้าก็จะเข้ามาหา, มาทักทาย แล้วหลังจากนั้นก็จะสานสัมพันธ์ พร้อมๆกับดูใจกันไปเรื่อยๆ จนกว่าทั้งคู่จะตัดสินใจได้ว่า คนที่เข้ามาหานั้น คู่ควรกับการสานใยรักเป็นแฟนกันต่อไปหรือไม่?,หากเค้าเป็นคนที่คู่ควร ทั้งคู่ก็ควรจะทำความรู้จักและศึกษากันต่อไปเรื่อยๆ จนกว่าจะพัฒนาไปเป็นแฟนกันในที่สุด,แต่ถ้าคนที่เข้ามายังไม่ใช่ตัวจริงที่คุณกำลังรออยู่ ก็แน่ละว่า คงเป็นกันได้เพียงแค่เพื่อนเท่านั้น จะให้เป็นอะไรมากไปกว่านี้คงไม่ได้,แต่ไม่เป็นไร คนเราไม่จำเป็นต้องเจอทุกคน แล้ว รักแบบโรแมนติกเลิฟ ซะเมื่อไหร่ เพราะบางคนคุณรักได้ แต่เป็น รักในแบบเพื่อนกัน มากกว่า,วันก่อนได้ดูหนังไทย เรื่อง รักแท้แพ้แรงดึงดูด หรือชื่อภาษาอังกฤษ (ไว้โกอินเตอร์) ว่า Gravity Of Love เป็นเรื่องของ 1 หญิง 2 ชาย ที่แน่ละว่า ผู้ชาย 2 คนนี้ดันเกิดมาชอบผู้หญิงคนเดียวกัน,นั่นก็คือ ฟ้า ซึ่งเต้ย-จรินทร์พร จุนเกียรติ รับบทนางเอกที่ตัวไม่สูง (ถ้าพูดตรงๆ ก็คือเตี้ย) แต่ดันน่ารัก จึงทำให้ เต้ ซึ่งรับบทนี้โดย หลุยส์ สก๊อตต์ เพื่อนที่เป็นกัปตันขับเครื่องบิน หลงรักฟ้าอยู่ในใจมานานแต่กลับไม่กล้าบอกว่าเค้ามีใจให้กับเธอ แต่ก็ทำดีกับเธอเรื่อยมา,จนวันหนึ่ง วันที่ฟ้าบุกไปงานเลี้ยงฉลองสมรสของแฟนเก่า โดยมีความคิดที่จะไปทำลายบรรยากาศดีๆของงานเลี้ยงคราวนั้น แต่กลับทำให้เธอได้รู้จักกับ เซน (บอย-ปกรณ์) หนุ่มลูกครึ่งไทย-ญี่ปุ่น ที่มาร่วมในงานแต่งงานของเพื่อนแต่เป็นคนละงานกับนางเอกนะ,หลังจากฟ้าไปป่วนงานแต่งคนอื่น เธอก็ขับรถกลับบ้านด้วยอาการมึนเมา จึงถูกตำรวจเรียก ขณะที่เซนผ่านมาเห็นเหตุการณ์พอดีจึงอาสารับตัวนางเอกไปสงบสติอารมณ์,ด้านเซนน่ะเชื่อว่า การที่เค้าได้พบกับฟ้าบ่อยๆน่าจะเกิดมาจาก โชคชะตา และ พรหมลิขิต เพราะเค้าเชื่อเรื่องนี้ ส่วนฟ้าเบื่อหน่ายคำว่า พรหมลิขิตมาก เพราะความรักที่ผ่านมา เธอคิดว่าเป็นพรหมลิขิตที่ทำให้เธอมีแฟน แต่ในที่สุดก็ต้องเลิกราและกลายมาเป็นแฟนเก่า,ดังนั้นจึงทำให้ฟ้าเลิกเชื่อเรื่องพรหมลิขิต แต่เซนกลับท้าว่า หากพวกเค้าถูกพรหมลิขิตชักพามาให้พบกันละก็ เค้าขอให้ได้เจอกับฟ้าอีก แล้วก็แยกย้ายกันไปตามทางใครทางมัน โดยไม่มีการนัดพบหรือนัดเจอกันแต่อย่างใด ซึ่งและแล้วทั้งเซนและฟ้าก็ได้มาพบกันอีกจริงๆ,โดยคราวนี้ฟ้ากับเพื่อนๆ เดินทางไปเที่ยวที่ญี่ปุ่น แล้วบังเอิ๊ญ บังเอิญ ฟ้าต้องไปพักโรงแรมที่เซนเป็นเจ้าของ การเจอกันในต่างแดนครั้งนี้ ยิ่งทำให้เซนเชื่อในเรื่องพรหมลิขิต และคิดว่า ฟ้านั้นคือคู่ครองของเค้า,แต่ฟ้าก็ปฏิเสธอยู่ดี จนเมื่อฟ้าวางแผนไปเที่ยวที่ไหน? เซนก็เชื่ออีกว่า เค้าจะเจอเธอทุกที่ที่เธอไป แล้วความบังเอิญก็ทำให้เค้าได้เจอเธอในทุกๆที่ที่เธอไปจริงๆซะด้วย คนจะคู่กันก็เงี้ย,ด้านเต้ไปเที่ยวกับฟ้าด้วยและเต้ตั้งใจอยากเผยความในใจของเค้าให้ฟ้ารู้ แต่กลับหาจังหวะบอกรักไม่ได้ แม้พยายามทำให้ฟ้ารักเค้าให้ได้แต่ก็ไม่เป็นไปตามที่คิดไว้สักที,เล่าให้ฟังมาถึงตอนนี้ก็คงเดากันได้นะว่า ฟ้าจะลงเอยกับใคร? ระหว่างเซนกับเต้,แหงละว่า ฟ้าหันมารักเซนและทำให้เธอหวนกลับมาเชื่อเรื่องพรหมลิขิตอีกครั้ง ซึ่งตรงนี้แหละที่เป็นประเด็นและ อยากถามว่า คุณผู้อ่านเชื่อในเรื่องพรหมลิขิตบันดาลชักพาให้คน 2 คนมารักกันได้จริงหรือ?,บางท่านก็เชื่อ บางรายก็ไม่เชื่อ แม้จะเชื่อหรือไม่เชื่อ เราก็ไม่ลบหลู่เรื่องนี้เนอะ กระนั้นเวลาที่คุณจะเลือกใครมาเป็นแฟนสักคน ย่อมต้องมีคุณสมบัติของใครคนนั้นอยู่ในใจคุณแล้วแน่ๆ เช่น ได้แก่1.ควรเป็นคนมีเหตุผล และไม่ปล่อยให้อารมณ์มาครอบงำ,ถามจริง ใครบ้างไม่ชอบคนมีเหตุผล? ตอบคือไม่มีใครหรอก มิน่าคุณถึงอยากเลือกคนที่มีเหตุผลมาเป็นแฟนไง เพราะเวลาที่คุณจะทำอะไร เช่น เวลาไปเดินเที่ยวเล่นกับกลุ่มเพื่อนๆ ที่มีทั้งชายและหญิง หากมีใครนำเรื่องนี้ไปฟ้องแฟนของคุณ ว่าคุณไปเดินเล่นกับผู้ชายอื่น นี่ถ้าแฟนเป็นคนมีเหตุผล เค้าคงอยากพูดคุยซักถามคุณก่อนว่า เรื่องมันเป็นไงมาไง? ไม่ใช่เป็นคนหูเบา พอมีคนมาฟ้อง เค้าก็ระเบิดอารมณ์ใส่คุณทันที แล้วใครจะไปชอบคนแบบนี้ล่ะ,2.ควรมีความสม่ำเสมอ ประเภทเคยดีกับคุณอย่างไร สมัยที่ยังจีบกันอยู่ ก็อยากให้เค้าดีกับคุณต่อไปเรื่อยๆ แม้การจีบกันจะผ่านไปนานแล้วก็ตาม นี่สิถึงเรียกว่าแฟนที่เวรี่ กู้ด (ดีมาก),3.อยากให้เค้าไม่โกหก มีไหมใครอยากมีแฟนที่โกหกคุณบ่อยๆ? คงไม่อยากได้แบบนี้หรอกเนอะ เพราะการโกหกบ่อยๆหมายถึงคนที่ไม่มีความจริงใจน่ะเซ่ ถ้าไม่โกหกสิถึงน่าคบ.,เมอร์ลิน
ความรักต้องการความใส่ใจ แต่เหนืออื่นใดยังต้องการความเข้าใจและการให้อภัยกัน ด้วย สำหรับใครที่มีความรักอยู่แล้ว ก็ขอแสดงความยินดีด้วยที่ท่าน ขายออกซะที เอ้ยแหมแค่แซวเล่น
ความรัก,โชคชะตา,พรหมลิขิต,ร้อยแปดพันเก้า,เมอร์ลิน